
PËR HAPJEN E PROGRAMIT TË STUDIMEVE, TË CIKLIT TË PARË “TEKNOLOGJI INFORMACIONI DHE KOMUNIKIMI”  NË UNIVERSITETIN E TIRANËS

Në mbështetje të nenit 100 të Kushtetutës dhe të neneve 26 e 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
 
1. Hapjen, në Universitetin e Tiranës, të programit të studimeve, të ciklit të parë, “Teknologji informacioni dhe komunikimi (me drejtim teknologji informacioni) ”. Në përfundim të këtij programi studimi lëshohet “Diplomë e nivelit të parë”, DNP, në “Teknologji informacioni dhe komunikimi (me drejtim teknologji informacioni) ”.
 2. Programi i studimeve të ciklit të parë realizohet me 180 kredite, ECTS, dhe kohëzgjatja normale e tij është 3 (tri) vite akademike.
 3. Programi i studimeve “Teknologji informacioni dhe komunikimi (me drejtim teknologji informacioni)” fillon veprimtarinë e vet në vitin akademik 2010 – 2011.
 4. Efektet financiare, që rrjedhin nga zbatimi i këtij vendimi, të përballohen nga buxheti i Universitetit të Tiranës, pa efekte buxhetore shtesë.
 5. Ngarkohen Ministria e Arsimit dhe Shkencës dhe Universiteti i Tiranës për zbatimin e këtij vendimi.
 Ky vendim hyn në fuqi pas botimit në Fletoren  Zyrtare.

